Պատգամավորը շեշտեց՝ Գլխավոր դատախազության կողմից ԱԱԾ տնօրենի եւ ՀՔԾ պետի կողմից առերեւույթ պաշտոնական լիազորություններն անցնելու հարցով քրեական գործի հարուցման լուրից հետո իշխանական քարոզիչներն ու մի քանի միամիտ մարդիկ սոցցանցերում գրում էին, որ սա այն Հայաստան է, որտեղ երազում են ապրել, սակայն իրականությունն այլ է․ «Պարզեցինք՝ ինչո՞ւ է հարուցվել գործը։ Գործը հարուցվել է բացառապես կանխելու եւ խոչընդոտելու համար Ազգային ժողովի կողմից իր սահմանադրական իրավունքների լիարժեք իրականացումը։ Ինչի՞ց եք վախենում, պարոնա՛յք։ Ինչի՞ց եք վախենում, երբ ափալ-թափալ, նիստից մի օր շուտ, գիշերը գործ եք հարուցում: Հերիք չի՞ էդ մակարոնեղենը կախեք մեր քաղաքացիների ականջներին»: